钦定古今图书集成/明伦汇编/氏族典/第383卷 > 李宪
## 钦定古今图书集成/明伦汇编/氏族典/第383卷 > 李宪

按《魏书李顺传》：“顺子式，式子宪，字仲轨，清粹善风仪，
好学有器度。太和初，袭爵，又降为伯，拜秘书中散。雅
为高祖所赏，迁散骑侍郎，接对萧衍使萧琛。范云。孝
昌初，除征东将军、扬州刺史、淮南大都督。二年，萧衍
遣其北平将军元树等来寇寿阳，宪遣子长钧率众
逆战，军败，长钧见执，树等乘之，宪力屈，以城降，求还”
国，衍听归。既至，敕付廷尉。宪女婿安乐王鉴据相州
反，灵太后谓鉴心怀劫胁，遂诏赐宪死。永熙中，赠尚
书令，谥文静。